text: Калі "штампаваньне" жывёлаў (а магчыма й чалавека) многія разглядаюць як негуманнае, пытаньне рэанімацыі расьліннага сьвету насьпела даўно. У Беларусі, дзе драпежніцкае вынішчэньне рэдкіх пародаў дрэваў вядзецца пад патранажам дзяржавы, а стацыянарныя лесапілкі ўсталяваныя нават у Белавескай пушчы, гэтае адкрыцьцё асабліва важнае.
  Дзяржаўная дапамога ёсьць, але, мякка кажучы, хацелася б большага. Наша задача — выратаваць найперш унікальны расьлінны генафонд. Але ў пэрспэктыве гэта можа тычыцца ня толькі дрэўных пародаў, але й, прыкладам, насякомых у падзеле "шкодныя-карысныя".
  Другі аспэкт — магчымасьць сэлекцыі найбольш каштоўных пародаў дзеля стварэньня генафонду "лясоў будучага", а таксама фармаваньне лясных пасадак з устойлівымі зададзенымі ўласьцівасьцямі.